Bezdonių geležinkelio stotis

Bezdonių geležinkelio stotis – geležinkelio stotis Vilniaus rajone, Bezdonyse, geležinkelio Vilnius–Turmantas ruože tarp Mickūnų GS (į pietus) ir Skersabalių GS (į šiaurę). Toliau nuo Bezdonių dvipusis traukinių eismas pereina į vienpusį. Stotis aptarnauja Bezdonių miestelį, gretimus durpynus ir kitas smulkias pramonės įmones. Čia stoja priemiestiniai keleiviniai traukiniai Vilnius–Turmantas. Išlikusi senoji geležinkelio infrastruktūra: keleivių namas, pakhauzai, rampa, pagalbiniai statiniai, geležinkelininkų gyvenamieji namai. Stoties pastatas pastatytas pagal tipinį projektą, priešais įrengtas automobilių privažiavimo žiedas, iš abiejų pusių stūkso mediniai geležinkelininkų namai.

Istorija 

1860 m. per Arvydų-Bezdonių dvaro žemes nutiesta Sankt Peterburgo–Varšuvos geležinkelio linija, 1862 m. netoliese įrengta IV klasės traukinių stotis. 1908 m. Bezdonys pagarsėjo visoje Rusijos imperijoje Bezdonių traukinio apiplėšimu, kuriam vadovo Juzefas Pilsudskis.

XX a. tarpukariu nutiestos dvi siauruko atšakos į apylinkių durpynus. Iki 1960 m. siauruko bėgiai buvo išardyti, išlikę pylimo fragmentai.

2001 m. suremontuotas stoties keleivių namas.

Nuorodos 

 Bezdonių geležinkelio stotis (AB „Lietuvos geležinkeliai“ informacija) 

Bezdonys
Vilniaus rajono savivaldybės geležinkelio stotys